མཚམས་མེ་རིའི་གུར་ཁང་བཅའ། །གཟུང་འཛིན་གཏི་
མུག་བགེགས་རྣམས་མཚམས་ཆོད་ཅིག །ཨ་ཨ། ཕཊ་ཕཊ། ཧ་ལ་ཧ་ལ། ཛ་ལ་རཾ་
ཛ་ལ་རཾ། ཧ་ལ་རཾ་ཧ་ལ་རཾ། ཞེས་བརྗོད་ཅིང་མཚམས་བཅད་དོ། །ད་གཏོར་མ་མཆོད་པ་བྱིན་
གྱིས་རླབས་པ་ནི། བདག་ཉིད་ཀུན་ཏུ་བཟང་པོ་བསྐྱེད་ལ། གནས་གསུམ་ནས་ཨ་ཨོཾ་
ཧཱུཾ། གསུམ་འཕྲོས། ལན་གསུམ་བརྗོད། གཏོར་མའི་འབག་རྩོག་སྟོང་པར་སྦྱངས། ལན་གསུམ་གྱིས་
མང་དུ་སྤེལ་ལ། ལན་གསུམ་གྱིས་བདུད་རྩིའི་འདོད་ཡོན་བསམ་གྱིས་མི་ཁྱབ་པར་སྤྲོ་བའོ། །དེ་རྣམས་
ནི་སྔོན་དུ་འགྲོ་བའི་ལེའུ་དང་པོའོ། །
དངོས་གཞི་ལ་སྒྲུབ་ཐབས་ལྟར། སྐྱེད་རིམ་གསལ་བཏབ། འཛབ་བསྙེན་བརྒྱ་སྟོང་བྱ། བསྙེན་
པ་ཐིམ་པར་བྱ། སྤྱན་དྲངས་པ་ནི། དྲི་བཟང་བསྲེགས། རོལ་མོའི་བྱེ་བྲག་གང་ཡོད་སྦྲེལ་ལས། རང་
རང་གི་ཐུགས་ཁ་ནས་འོད་ཟེར་ལྕགས་ཀྱུ་ལྟ་བུའི་འཕྲོ་འདུལ་བྱ། ཞིང་ཁམས་ཀུན་ནས་སྤྱན་དྲངས་
ལ། ངོ་སྤྲོད་ལྟར་ཚིག་གདངས་སྙན་ཞིང་སེམས་གདུང་བས་སྤྱན་དྲངས། གར་བྱ་ཉམས་
སྐྱངས། གཞན་ཡང་བླ་མ་ཡི་དམ་མཁའ་འགྲོ་བོན་སྐྱོང་དང༌། །གཏེར་སྲུང་དམ་ཅན་
བྱོན་ཙམ་ན། །དགོངས་པ་ནམ་མཁར་ཡལ་ལ་ལ། །རྒྱན་དྲུག་གར་ཚོམ་ཤིགས་སེ་
ཤིག །བྱིན་རླབས་སྤྲིན་ཚོགས་ཐིབས་སེ་ཐིབ། །ཐུགས་རྗེའི་ཉི་ཟེར་ཐལ་ལ་
205

བོན་དང་ཞང་ཞུང་ཤེས་རིག་དཔེ་ཚོགས།
ལ། །ཐུགས་ཉམས་ཀྱི་འཇའ་ཚོན་བཀོར་རོ་རོ། །བཀའ་བདེན་པའི་འབྲུག་སྒྲ་འུར་རུ་
རུ། །སྙིང་རྗེའི་གློག་དམར་ཁྱུགས་སེ་ཁྱུག །གཟི་བརྗིད་ཀྱི་སེར་ཆེན་ཤར་ར་
ར། །བྱམས་པའི་ཆར་ཆེན་སིལ་ལི་ལི། །ང་རྒྱལ་གྱི་མཐའ་འཁོབ་རེངས་པ་ལ། །བོན་
སྒྲའི་ཆུ་བོ་ན་ར་ར། །སྡུག་བསྔལ་གྱི་མེ་ཆེན་འབར་བ་ལ། །ངོ་སྤྲོད་ཀྱི་ཆུ་ཆེན་ཅིལ་ལི་
ལི། །ཀུན་གཞིའི་ཞིང་ས་གཤིན་པོ་ལ། །ཉམས་ལེན་གྱི་ས་བོན་ཐོར་རོ་རོ། །ཐོས་
བསམ་གྱི་རོལ་ཆེན་བྲིངས་སེ་བྲིང་། །ཉམས་མྱོང་གི་མྱུ་གུ་རོངས་སེ་རོང་། །དབང་
བཞིའི་ཆུ་ལུད་ཅིལ་ལི་ལི། །རྟོགས་པའི་སྙེ་མ་ཞོ་ལོ་ལོ། །སྟོང་ཆེན་གྱི་མིག་འབྲས་
ཁྲོལ་ལོ་ལོ། །སྐུ་གསུམ་གྱི་འབྲས་བུ་སིལ་ལི་ལི། །འདིར་བྱོན་བདག་གི་གཟུང་འཛིན་
ཁྲོལ། །བྱིན་གྱིས་བརླབ་ཕྱིར་གཤེགས་སུ་གསོལ། །དེ་ནས་ཕྱག་འཚལ་བ་ནི། གཞིའི་
གནས་ལུགས་མི་གཡོ་བ། །བོན་གྱི་སྐུ་ལ་ཕྱག་འཚལ་ལོ། །ལམ་གྱི་གསལ་སྣང་རྩལ་
རྫོགས་པས། །རྫོགས་སྐུ་རྣམས་ལ་ཕྱག་འཚལ་ལོ། །འབྲས་བུ་སྣང་སྟོང་རིགས་འདྲེས་
སྐུ། །སྤྲུལ་སྐུ་རྣམས་ལ་ཕྱག་འཚལ་ལོ། །དབྱིངས་སུ་འཁོར་འདས་དབྱེར་མེད་
པས། །མཁའ་འགྲོ་རྣམས་ལ་ཕྱག་འཚལ་ལོ། །བཀའི་བྱ་ར་ཚུལ་བཞིན་བྱེད། །བོན་
སྐྱོངས་གཏེར་བདག་རྣམས་ལ་ཕྱག་འཚལ་ལོ། །ཞེས་བྱའོ། །དེ་ནས་མཆོད་པ་འབུལ་ཏེ།
མ་ཡི་དམ་མཁའ་འགྲོ་ལ། །མེ་ཏོག་བདུག་སྤོས་མར་མེ་ཆབ། །ཞལ་ཟས་སྒྲ་སྙན་ལྷབ་
ལྷུབ་རྒྱན། །ཕྱིའི་མཆོད་པ་སྣ་ཚོགས་འབུལ་ལོ་བཞེས། །བླ་མ་ཡི་དམ་མཁའ་འགྲོ་
ལ། །ནང་གི་མཆོད་པ་འབུལ་བ་ནི། །ཞེ་སྡང་རང་གྲོལ་བོན་སྐུར་འབུལ། །གཏི་མུག་
རང་གྲོལ་རྫོགས་སྐུར་འབུལ། །འདོད་ཆགས་རང་གྲོལ་སྤྲུལ་སྐུར་འབུལ། །ང་རྒྱལ་རང་
གྲོལ་ངོ་བོ་ཉིད་སྐུར་འབུལ། །ཕྲག་དོག་རང་གྲོལ་གཡུང་དྲུང་སྐུ་རུ་འབུལ། །སེར་སྣ་
རང་གྲོལ་བདེ་ཆེན་སྐུ་རུ་འབུལ། །སྐུ་དྲུག་མཆོད་པ་རང་གྲོལ་འདི། །རིགས་དྲུག་
འདུལ་ཕྱིར་བཞེས་སུ་གསོལ། །གསང་བའི་མཆོད་པ་འབུལ་བ་ནི། །ཚོར་སྟོང་གི་ངད་
iva
206

ཚེ་དབང་བོད་ཡུལ་མའི་སྒྲུབ་གཞུང་དང་ཆ་ལག་བཅས་པ།
པ་ཅིལ་ལི་ལི། །མྱོངས་སྟོང་གི་ཞལ་ཟས་རོངས་སེ་རོང་། །གསལ་སྟོང་གི་ཞུགས་མར་
ཡ་ལ་ལ། །གྲགས་སྟོང་གི་སྒྲ་སྙན་དི་རི་རི། །སྣང་སྟོང་གི་མེ་ཏོག་སལ་ལ་ལ། །དབྱིངས་
ནས་རྟོགས་ནས་དབྱིངས་སུ་འབུལ། །ཀ་དག་ཀློང་དུ་བཞེས་སུ་གསོལ། །བླ་མ་ཡི་དམ་
མཁའ་འགྲོ་ལ། །ཡང་གསང་རང་རིག་མཆོད་པ་ནི། །ཁ་དོག་མེད་པའི་ཕོ་བྲང་
ནས། །ཡིད་ཀྱི་མ་སླད་རང་མདངས་དང་། །སྲིད་པས་ཁུངས་མེད་མཆོད་པའི་
རྫས། །མི་དམིགས་ཀློང་དུ་འབུལ་ལོ་བཞེས། །གཞི་ནས་མ་འཁྲུལ་མཆོད་པའི་
རྫས། །ཕྱེ་བའི་མ་ཕྱེད་མཆོད་པ་འབུལ། །རྩོལ་སྒྲུབ་བྲལ་བའི་ངང་དུ་བཞེས། །བཀག་
པས་མི་ཁོག་རྟོག་པ་འདི། །བཏང་ཡང་རང་ལོག་རང་བཞིན་ཡལ། །བཅོས་མེད་ངང་
དུ་འབུལ་ལོ་བཞེས་སུ་གསོལ། །མ་དག་དུས་ཀྱི་དུག་ལྔ་འདི། །དག་པ་ཡེ་ཤེས་ལྔ་རུ་
བཞེས། །མ་དག་དུས་ཀྱི་རྒྱུ་ལྔ་འདི། །དག་པ་རིགས་ལྔའི་ཀློང་དུ་བཞེས། །མ་དག་དུས་
ཀྱི་ཚོགས་ལྔ་འདི། །དག་པ་སྐུ་ལྔའི་ངང་དུ་འབུལ། །མ་ཤི་ཕུང་པོ་ལྔ་པོ་འདི། །དག་པ་
ཡབ་ལྔའི་ཀློང་དུ་འབུལ། །མ་དག་དུས་ཀྱི་ཁམས་ལྔ་འདི། །དག་པ་ཡུམ་ལྔའི་ངང་དུ་
བཞེས། །མ་དག་དུས་ཀྱི་ཕྱོགས་ལྔ་འདི། །དག་པ་ཞིང་ལྔའི་ངང་དུ་འབུལ། །མ་དག་
དུས་ཀྱི་གཟུགས་ལྔ་འདི། །དག་པ་སྐུ་ལྔའི་ངང་དུ་འབུལ། །མ་དག་དུས་ཀྱི་སྒྲ་ལྔ་
འདི། །དག་པ་གསུང་ལྔའི་ངང་དུ་འབུལ། །མ་དག་དུས་ཀྱི་འབྱུང་བ་ལྔ། །དག་པ་རྒོད་
ལྕམ་ལྔ་རུ་བཞེས། །མ་དག་དུས་ཀྱི་འཆི་བདག་ལྔ། །དག་པ་ཡེ་ཤེས་སྲོག་དེར་
བཞེས། །རང་རིག་གསལ་སྟོང་འཛིན་མེད་འདི། །མདུན་རྒྱབ་མེད་པའི་ཀློང་དུ་
བཞེས། །བྱེ་བྲག་མེད་པའི་ངང་དུ་བཞེས། །གསལ་འགྲིབ་མེད་པའི་ངང་དུ་
བཞེས། །འཕོ་འགྱུར་མེད་པའི་ངང་དུ་བཞེས། །རེ་དོགས་མེད་པའི་ངང་དུ་
བཞེས། །ཞེས་བསྟོད། བསྟོད་པ་བྱ་བ་ནི། ཨེ་མ་ཧོ། འགྱུར་མེད་གཡུང་དྲུང་གཞལ་ཡས་
དབུས། །སེང་གླང་རྟ་འབྲུག་ཁྱུང་གི་ཁྲི། །པད་མ་ཉི་ཟླ་རོ་གདན་སྟེང་། །ཨ་མ་དཀར་
207

བོན་དང་ཞང་ཞུང་ཤེས་རིག་དཔེ་ཚོགས།
དམར་འཕྲོ་འདུ་ལས། །ཨ་ལས་ཚེ་དབང་རིག་འཛིན་སྐུ། །དམར་སྨུག་གཅེར་བུ་ཕྱེད་
དཀྱིལ་ལ། །སྟག་ཤམ་རུས་རྒྱན་དར་གྱི་ཐོད། །མེ་ཏོག་ཐོད་བཅིངས་བདེ་ཉམས་
སྐྱོངས། །སྙན་ཆ་གདུག་གུ་གསེར་གྱིས་བརྒྱན། །གཡས་པ་ཡིད་བཞིན་ནོར་བུ་དགོས་
འདོད་སྐོངས། །གཡོན་པ་དབང་གི་ཐོད་པ་དམར་སེར་དུ། །ཚོགས་གཉིས་ཕུན་སུམ་
ཚོགས་པའི་བཅུད་ཀྱིས་བཀང་། །མོས་པའི་བུ་ལ་དབང་དང་དངོས་གྲུབ་གཏེར། །སྐྱེ་
ཤི་ཟིལ་གནོན་སྤྱན་གསུམ་མཁའ་ལ་གཟིགས།
།རྟོག་མེད་རོ་གདན་བག་རེ་
བྲོ། །ཐབས་ཤེས་ཉི་ཟླའི་འཁོར་མུན་སེལ། །སྐྱོན་མེད་པད་གདན་མཛེས་སྡུག་
ལྡན། །དུག་ལྔ་རང་གྲོལ་གཅན་ལྔའི་ཁྲི། །ཚེ་དབང་རིག་འཛིན་་ཡབ་ལ་ཕྱག་འཚལ་
བསྟོད། །ཨ་ཨཱོྃ་ཧཱུཾ། ཚེ་དབང་གསལ་འབར་ཧ་ར་ནི་ཧ་རི་ཎི་ས་ཨ་མ་ཧ་ར་འོད་སྤྲོས་སི་
ཏི་འདུ། ཨེ་མ་ཧོ། དེ་ཉིད་དབང་གཡོན་མཁའ་འགྲོ་ཡུམ། །ཉི་མ་འོད་འབར་གསང་
བའི་ཡུམ། །དབང་གི་རང་བཞིན་སྐུ་མདོག་དམར། །གཅེར་བུ་རིན་ཆེན་རུས་རྒྱན་
ཅན། །སྤྱི་གཙུག་ཕག་ཞལ་བོན་སྒྲ་སྒྲོག །ལྕང་ལོ་གསེར་གྱི་སྙན་ཆ་རྒྱན། །གཡས་
པས་གྲི་ཁུག་ཡབ་ལ་འཁྱུད། །གཡོན་པས་ཐོད་ཁྲག་ཡབ་ལ་སྟོབས། །ཡབ་ཡུམ་ཐུགས་
ཀར་པད་ཉིའི་སྟེང་། །ཨ་དང་མ་ལ་ཀུན་བཟང་ནི། །མཐིང་ཁ་གཅེར་བུ་རྒྱན་མེད་
ལ། །ཐུགས་ཀར་ཨ་མའི་མཚོན་པ་ལས། །འོད་ཟེར་ཕྱོགས་བཅུར་བདེར་བཤེགས་
འཕྲོ། །འཁོར་གྱི་མཁའ་འགྲོ་རིགས་བཞི་ནི། །དཀར་ལྗང་དམར་སྔོའི་སྐུ་མདོག་
ལ། །དབུ་སྐྲ་ཐོར་ཅོག་རུས་པས་བརྒྱན། །རིན་ཆེན་རྒྱན་ལྡན་ཅོད་པན་
འཕུར། །གཡས་པ་གྲི་ཁུག་གཡོན་ཐོད་ཁྲག །ཁ་ཊཾ་ཁ་ལ་གར་སྟབས་འཁྱུད། །ལས་
བཞི་གྲུབ་ལ་ཕྱག་འཚལ་ལོ། །ལོག་ལྟ་འདུལ་ཞིང་ལས་ཅན་སྐྱོངས། །མ་མོ་དཔོན་
གཡོག་ལྔ་ལ་ཕྱག་འཚལ་ལོ། །བླ་མ་ཡི་དམ་མཁའ་འགྲོ་བོན་སྐྱོང་ལ། །ཆེ་བའི་ཡོན
ཏན་བསམ་མི་ཁྱབ། །གུས་པ་བདག་གིས་བསྟོད་པ་ཡིས། །རང་རིག་སྐྱེ་མེད་དོན
208

ཚེ་དབང་བོད་ཡུལ་མའི་སྒྲུབ་གཞུང་དང་ཆ་ལག་བཅས་པ།
རྟོགས་ཤོག །ཅེས་བསྟོད་དོ། །དེ་ནས་བཤགས་པ་བྱ་བ་ནི། སྒོ་གསུམ་ཁ་ཞེ་སྤྲད་ལ། ཧེ་དགོངས་
སུ་གསོལ་ལོ། །ཀུན་གཞི་སྐྱེ་མེད་ཀྱི་ཀློང་ཡངས་ནས། འགག་མེད་རོལ་པས་སྐུར་
བཞེངས་པ། བླ་མ་རིག་འཛིན་ཡི་དམ་མཁའ་འགྲོ་སོགས། ཡུལ་གོང་མ་རྣམས་བདག་
ལ་དགོངས་སུ་གསོལ། དཔོན་གསས་བླ་མའི་ཐུགས་རྗེ་ཡིས། བླ་ན་མེད་པའི་ཐེག་པ་
ཡང་རྩེའི་བོན་སྒོ་འདིར་ཚུད་ནས། རང་གི་སྔོན་བསགས་རྣམ་པར་དག་ཅིང་། དཀར་
བའི་འཕྲོ་སད་པ་ལ་བརྟེན་ནས། དམ་བླངས་པ་ལ་རྩ་བ་དང་ཡན་ལག་ཁས་བླངས་པ་
ལ་འགལ་བ་དང་། ཆག་ཉམས་སུ་གྱུར་པ་ནི། ལྷ་ཉེ་བར་མ་སྒོམ་པ། སྙིང་པོ་དག་པར་
མ་བཟླས་པ། སྦྱོར་བ་ཟབ་མོ་མ་བསྐྱངས་པ། དད་པ་ཅན་གྱི་ཚོགས་བཅག་པ། དགེ་
བ་ཅན་གྱི་ཐུགས་དཀྲུགས་པ། མཆོད་པ་ལོ་ཟླར་འདས་པ། དམ་རྫས་དང་དུ་བླངས་པ་
ལ་རྔོ་མ་ཐོགས་པ། བླ་མ་ལ་མོས་གུས་ཆུང་བ། མཆེད་ལྕམ་ལ་བརྩེ་གདུང་དང་དག་
སྣང་མ་སྦྱོངས་པ། རྒྱལ་ཐེབས་བླ་མར་མ་ཁུར་བ། སྒྲུབ་པ་ལ་ཡུན་ཐུང་བ། འཛབ་
བཟླས་དང་སྔགས་གྲངས་ཉུང་བ། ཏིང་ངེ་འཛིན་ཐང་ལྷོད་དུ་གྱུར་པ། བཀའ་སླད་
ཅིང་སྒྲ་བཅོས་པ། སྣོད་མ་ཡིན་པ་ལ་གནང་བ་སྦྱིན་པ། ཟས་ནོར་དང་ངོ་དགའི་ཕྱིར་
བཀའ་འཕང་བ། མན་ངག་བསྒྲགས་པ། སྐལ་བ་དམན་པ་དང་། དམ་ཚིག་མེད་པ་ལ་
དབང་བསྐུར་བ། སྣོད་མ་ཡིན་པ་ལ་གདམས་ངག་བསྟན་པ། དམ་ཚིག་ཉམས་པ་དང་
ཡུན་དུ་འགྲོགས་པ། འོས་མ་ཡིན་པས་ཉམས་པ་བསྐང་བ། གནས་མ་ཡིན་པ་དང་
ཚོགས་འདྲེས་པ། ལྟ་སྤྱོད་ལོག་པ་དང་སྡེབས་པ། རིགས་མ་ཡིན་པ་ལ་ཕན་བཏགས་
པ། བླ་མ་དང་མཆེད་ལྕམ་ལ་མ་གུས་པ། ལྟ་བ་དམན་པ། སྒོམ་པ་གོལ་བ། སྤྱོད་པ་
ཐེག་པ་དང་འགལ་བ། འབྲས་བུ་ཕྱི་དུས་སུ་བཞག་པ། འཕྲལ་ཡུན་གྱི་སྒྲིབ་པ་ཅི་
མཆིས་པ་ཐམས་ཅད། དུས་འདིར་ཤིན་ཏུ་གནོང་ཞིང་འགྱོད་པའི་སེམས་
ཀྱིས། བསམ་པ་ཞེ་དག་པ་ནས་མཐོལ་ལོ། །བཤགས་སོ། །གནོང་ངོ་། །འགྱོད་དོ། །མི་
209

བོན་དང་ཞང་ཞུང་ཤེས་རིག་དཔེ་ཚོགས།
འཆབ་བོ། །མི་སྦེད་དོ། །དབྱིངས་སྤྲོས་བྲལ་ནམ་མཁའ་དྭངས་པ་འདྲ་བའི་ངང་དུ་སྐུ་
གསུང་ཐུགས་ཀྱིས་བཟོད་པ་ཆེན་པོར་བཞེས་ལ། ཚངས་པའི་དངོས་གྲུབ་མཆོག་ཡིད་
བཞིན་གྱི་ནོར་བུ་ལྟ་བུ་སྩལ་དུ་གསོལ་ལོ། །དུ་ཏྲི་སུ་བརྒྱ་སྟོང་དུ་དྲོད། འཛབ་ནི་བླ་མ་ཡི་
འཛབ་དབྱངས་བྲོ་དང་བཅས་ཏེ། །དཀྱིལ་འཁོར་སྐོར་ཞིང་བཟླས་པ་དང་ཉམས་སྐྱོངས་སར་
བྱའོ། །མཆོད་པ་ནི། དང་པོ་བདུད་རྩི་འབུལ་བ་ནི། ཨ་དུག་ལྔ་འཇོམས་པ་སྨན་གྱི་
མཆོག །བོན་ཉིད་རོལ་པའི་རྩི་བཅུད་འདི། །བླ་མ་ཡི་དམ་མཁའ་འགྲོ་མཆོད། །དུག་
ལྔ་རང་གྲོལ་སྐུ་ལྔ་སྟོན། །གཡུ་འབྲང་བདུད་རྩི་ཨ་ཧོ་ཧེ། །ཨ་དུག་གསུམ་བསྒྲལ་བའི་
རཀྟ་འདི། །འཁོར་འདས་ཀུན་གྱི་བཅུད་ཡིན་ཏེ། །བོན་ཉིད་རྩིས་ཟིན་བདེ་ཆེན་
ངང་། །ཇི་ལྟར་སྤྱད་ཀྱང་བོན་གྱི་དབྱིངས། །བླ་མ་ཡི་དམ་མཁའ་འགྲོ་མཆོད། །ཆོད་
དུས་མེད་པས་འཁྲི་བ་ཆོད། །གྲོལ་དུས་མེད་པས་བཟུང་འཛིན་ཁྲོལ། །ཁེག་ཏུ་མེད་
པས་མངལ་སྒོ་ཁེགས། །ཏིང་མུར་དང་ར་ཨ་ཧོ་ཧེ། །གཏོར་མ་ལག་ཏུ་ཐོགས་ལ། ཨེ་མ་
ཧོ། གཞོང་བ་སྐྱེ་མེད་བོན་གྱི་དབྱིངས། །གཏོར་མ་འགག་མེད་རྫོགས་པའི་སྐུ། །གཏོར་
རྒྱན་འཛིན་མེད་སྤྲུལ་པའི་སྐུ། །ཉམས་དང་རྟོགས་པ་དགུ་ཐིག་རྒྱན། །བླ་མ་ཡི་དམ་
མཁའ་འགྲོ་མཆོད། །སྣང་བ་རང་གྲོལ་ངང་དུ་བཞེས། །ཚོགས་ཕུད་ཕུལ་ལ། བླ་མ་ཡི་
དམ་མཁའ་འགྲོ་བསྟན་སྲུང་ལ། །ཞལ་ཟས་ཚོགས་མཆོད་དམ་པ་འབུལ་ལོ་
བཞེས། །ཧོ་ཞོ་དང་འོ་མ་མར་ཐུད་ཕྲུམ། །དཀར་གསུམ་མངར་གསུམ་འབྲུ་ཡི་
བཅུད། །མཉེས་པའི་མཆོད་པ་སྣ་ཚོགས་འབུལ་ལོ་བཞེས། །འཇིགས་པ་བརྒྱད་སོགས་
རྟོག་སྒྲིབ་ཞི་བར་མཛོད། །བླ་མ་ཡི་དམ་མཁའ་འགྲོ་ལ། །ཞལ་ཟས་ཚོགས་མཆོད་
འབུལ་བ་ནི། །འབྲས་ཆེན་འབྲུ་དང་ཤིང་ཐོག་སྣ་ཚོགས་དང༌། །བྲ་ཁུར་བྲོ་ཁུར
འཁུར་ཟས་སྣ་ཚོགས་དང༌། །བཟའ་བ་ཟས་ཀྱི་རོ་མཆོག་ཟླ་གམ་འབུལ། །ཁམས་
གསུམ་དབང་སྡུད་དངོས་གྲུབ་སྩལ་དུ་གསོལ། །བླ་མ་ཡི་དམ་མཁའ་འགྲོ་ལ། །འབྲས་
210

ཚེ་དབང་བོད་ཡུལ་མའི་སྒྲུབ་གཞུང་དང་ཆ་ལག་བཅས་པ།
ཆང་འབྲུ་ཆང་ནས་ཆང་རྒུན་ཆང་དང༌། །བུ་རམ་སྦྲང་རྩི་ཇ་དང་བགོ་ལ་
སོགས། །བཏུང་བ་ཕུད་ཀྱི་མཆོད་པ་འབུལ་ལོ་བཞེས། །སྦྱོར་བ་དྲུག་ལྡན་དངོས་